Sailor Moon Crystal

Sailor Moon Crystal və ya Yaponiyada tanınan adı ilə  — 2014-cü ildən şoco manqa seriyası olan "Seylor Mun" manqasının 20 illik yubileyi münasibətilə yayımlanan ONA seriyası. Toei Animation tərəfindən hazırlanan, Munehisa Sakay və Çiaki Konin rejissoru olduğu anime serialının I və II mövsümləri 5 iyul 2014-cü ildən 18 iyul 2015-ci ilə qədər davam etmiş və ayda 2 dəfə olmaqla 26 seriyası yayımlanmışdır. 4 aprel 2016-cı ildən 27 iyun 2016-cı ildə kimi anime serialının III mövsümü yayımlanmışdır. İlk iki mövsüm bütün dünyada Niconico vasitəsilə göstərilmişdir. 1992-1997-ci illərdə göstərilən "Seylor Mun" animesindən fərqli olaraq bu dəfə hekayə Toei Animation tərəfindən yenidən və daha dəqiq işlənmişdir. Lakin anime serialı 1990-cı illərdəki animeyə bənzər ssenariyə sahibdir. Anime 14 yaşlı Usaqi Tsukino adlı qızın Seylor Mun olmasından, Seylor döyüşçülərini tapmasından (Seylor Merkuri, Seylor Mars, Seylor Yupiter və Seylor Venera) və Əfsanəvi Gümüş Kristalı qorumasından bəhs edir.

Anime serialının ilk seriyası Usaqi personajının doğum günü hesab edilən 30 iyun 2014-cü ildə göstərilmişdir. Blu-ray formatında ilk xüsusi buraxılışı 15 oktyabr 2014-cü ildə Yaponiyada yayınlanmışdır. 2014-cü ilin mayında Viz Media animeni Şimali Amerikada ingiliscə yayınlanması üçün lisenziyalaşdırmışdır. Şimali Amerikada Hulu, Crunchyroll və North Valley vasitəsilə göstərilir. Bununla yanaşı Viz Media anime serialının ilk seriyasının Seylor Munun ad gününü qeyd etmək üçün Los-Ancelesdə keçirilən Anime Ekspo Festivalında göstərilməsini təşkil etmişdir.

 Məzmun 

14 yaşlı şagird Usaqi Tsukino bir gün danışa bilən Luna adlı qara pişiklə qarşılaşır. Luna ona onun Qaranlıq Krallıq adlı şər qüvvəyə döyüşməli olduğunu və bir Seylor döyüşçüsü olduğunu deyir. Luna ona həmçinin qədim Ay Krallığının şahzadəsini, digər Seylor döyüşçülərini və Əfsanəvi Gümüş Kristalı tapmalı olduğunu da bildirir. Usaqi macəraları zamanı Seylor Merkuri, Seylor Mars, Seylor Yupiter, Seylor Venera, eləcə də, Taksedo Maskla qarşılaşır. Usaqi və Seylor döyüşçüləri daha sonra əvvəlki həyatlarında keçmiş Ay Krallığında — Gümüş Minillikdə yaşadıqlarını kəşf edirlər. Qaranlıq Krallıq krallığa müharibə elan etmiş və Ay Krallığı məhv olmuşdur. Seylor Munun elə axtarılan şahzadə — Şahzadə Sereniti olduğu məlum olur və Əfsanəvi Gümüş Kristal tapılır. Həmçinin Taksedo Maskın ilk Yer şahzadəsi və keçmiş həyatında Şahzadə Serenitinin sevgilisi olan Şahzadə Endimion olduğu üzə çıxır. Sitennonu (Endimionun keçmiş həyatındakı cəngavərləri) məğlub etdikdən sonra və onların lideri Kraliça Berili öldürdükdən sonra Seylor döyüşçüləri Qaranlıq Krallığın lideri Kraliça Metariya və onun tərəfindən zehni ələ keçirilmiş Şahzadə Endimionla üzləşirlər. Kraliça Metariyanın bütün dünyanı qaranlığa bürüməsinin qarşısını almaq üçün Seylor döyüşçüləri həyatlarını qurban verirlər. Gümüş Kristalın gücündən istifadə edən Seylor Mun Kraliça Metariyanı məhv edir və dostlarını xilas edir.

Yeri normal vəziyyətinə qaytaran Usaqi Mamoru və dostları ilə sakit həyat yaşamağa hazırlaşsa da, bir gün göydən kiçik bir qız düşür. Bu qız özünü "Usaqi Tsukino" (daha sonra Çibiusa ləqəbini alır) kimi təqdim edir və Usaqinin ailəsinin beyinlərini yuyur, nəticədə, ailəsi Çibiusanın ailənin bir üzvü olduğuna inanır. Qara Ay adlı yeni təşkilat Çibiusa və Gümüş Kristalın arxasınca düşür. Onlar Seylor Mars, Seylor Merkuri və Seylor Yupiteri əsir alırlar. Çibiusa Qara Ay tərəfindən məhv edilmiş XXX əsrin Tokiosundan gəldiyini və Qara Ayı məğlub etmək üçün Seylor Mun və Gümüş Kristalın axtarışında olduğunu etiraf edir. Seylor Mun, Seylor Venera, Taksedo Mask, Luna və Artemis Çibiusa ilə gələcəyə yollanırlar və Seylor Pluton ilə qarşılaşırlar. Məlum olur ki, Taksedo Mask və Seylor Mun Çibiusanın gələcəkdəki ata və anasıdır. Seylor Mun Qara Ayın lideri Şahzadə Almaz tərəfindən qaçırılıb klanın qərargahına — Nemesis planetinə gətirir. Seylor Mun orada Seylor Merkuri, Seylor Mars və Seylor Yupiteri xilas edir. Çibiusa Şahzadə Almazın məsləhətçisi, Qara Ayın əsl lideri Ölüm fantomu tərəfindən aldadılır və Qara Leydiyə çevrilir. Şahzadə Almaz XX və XXX əsrin Gümüş Kristallarını əldə edir və onları toqquşduraraq kainatı məhv etmək istəyir. Amma Seylor Pluton zamanı dayandırıb buna mane olur, lakin zamanı dayandırmaq ölümlə cəzalandırıldığından ölür. Qara Leydi yaxın dostunun ölümündən şoka düşür və Seylor Çibi Muna çevrilir. Şahzadə Almaz Seylor Munu qoruyarkən ölür. Seylor Mun və Seylor Çibi Mun güclərini birləşdirib Ölüm fantomuna qalib gəlirlər.

 İstehsal və yayım 

300px|left
6 iyul 2012-ci ildə Kodansha və Toei Animation "Seylor Mun"un 20 illik yubileyi (2013) münasibətilə yeni bir anime serialı çəkəcəyini açıqlamışdır. Yaponiya musiqi qrupu Momoiro Clover Z yeni anime üçün açılış və bağlanış mahnılarını hazırlamışdır. Animenin 2013-cü ildə çəkiləcəyi planlaşdırılsa da, işlərin yubandığı bildirilmişdir. 4 avqust 2013-cü ildə animenin gələn il yayımlanmağa başlanacağı təsdiqlənmişdir.

9 yanvar 2014-cü ildə animenin ilk seriyasının iyulda göstəriləcəyi məlum olmuşdur. 13 mart 2014-cü ildə yeni animenin rəsmi saytında 21 mart tarixi üçün geri sayım başladılmışdır. Bu tarixdə — 21 martda Toei Animation-nun rəsmi saytı anime ilə bağlı bir neçə şəkil, xülasə paylaşmış, anime üzərində işləyən əməkdaşları təqdim etmişdir. Həmçinin yeni animenin  adlanacağı məlum olmuşdur. Yeni animenin rejissoru Munehisa Sakai seçilmişdir. Musiqi Yasuharu Takanasi tərəfindən bəstələnmişdir.

Personajları səsləndirəcəklər və ilk baxış tarixi 27 aprel 2014-cü ildə açıqlanmışdır. Animenin ilk seriyası 5 iyul 2014-cü ildə göstərilməsi, digər seriyalar hər ayın 1-ci və 3-cü şənbə günləri yayımlanması nəzərdə tutulmuşdur. Yeni animedə Kotono Mitsuişi Usaqi Tsukinonu, Hisako Kanemoto Ami Mizunonu, Rina Sato Rey Hino, Ami Koşimizu Makoto Kinonu, Şizuka İto Minako Aynonu, Ai Maeda Seylor Plutonu, Misato Fukuen Çibiusanı, Kendzi Nocima Mamoru Çibanı, Ryo Hirohaşi Lunanı və Yohei Obayaşi Artemisi səsləndirir. 30 apreldə Toei Animation animenin ilk mövsümün 26 seriyadan ibarət olacağını və video paylaşım saytı olan Niconico-da 12  müxtəlif dildə subtitrı ilə göstəriləcəyini təsdiqləmişdir. Həmçinin 2-ci mövsümdə Ölüm Həvarilərinin və Xarici Seylor döyüşçülərinin (Seylor Uran, Seylor Neptun və Seylor Saturn) yer alacağı bildirilmişdir.

28 sentyabr 2015-ci ildə animenin III mövsümü və mövsümün "Sonsuzluq" hekayəsinin əsasında işlənmiş Ölüm həvariləri arkı haqqında olacağı təsdiqlənmişdir. Munehisa Sakaini əvəzləyən Çiaki Konu animenin yeni rejissoru olmuşdur. Yeni seyülər 27 yanvar 2016-cı ildə açıqlanmışdır: Cunko Minaqava Haruka Tenno kimi, Sayaka Ohara Miçiru Kayo kimi, and Yukiyo Fucii Hotaru Tomoe kimi. Üçüncü mövsümün yayımlanmasına 3 aprel 2016-cı ildən başlanılacaqdır Mövsümün ilk seriyası 6 mart 2016-cı ildə Tokiodakı Animate Ikebukuro mağazasında keçirilən xüsusi tədbirdə nümayiş olunmuşdur. Üçüncü mövsüm 4 aprel 2016-cı ildən 27 iyun 2016-cı ilə kimi yayımlanmışdır.

 Beynəlxalq istehsal və yayım 

2014-cü ilin mayında Viz Media bu yeni animeni Şimali Amerikada ingiliscə "Sailor Moon Crystal" adı ilə yayımlamaq üçün lisenziya almışdır. İngiliscə versiyası 5 iyul 2014-cü ildə Hulu və Neon Alley-də göstərilməyə başlamışdır. Eyni zamanda Crunchyroll animeni yayımlamağa başlamışdır. Los-Ancelesdə keçirilən 2014 Anime Ekspo sərgisində Viz Media-nın marketinq direktoru Şarlin İnqram 1992-1997-ci illərdəki "Seylor Mun" animesini dublaj edən heyət yeni animedə də bu işlə vəzifələndirəcəyini bildirmişdir. Bu xəbər Bostonda keçirilən 2015 Anime Ekspo sərgisində təsdiqlənmişdir. 28 noyabr 2014-cü ildə Madman Entertainment "Sailor Moon Crystal"ı Yeni Zelandiya və Avstraliyada yayımlama hüququ əldə etdiyini açıqlamışdır. "Sailor Moon Crystal" animesinin Viz Media tərəfindən hazırlanmış ingiliscə dublajı 2015-ci ilin 20 noyabrından Neon Valley və Hulu-da yayımlanmışdır.

 Media 
 Ev buraxılışı 
"Sailor Moon Crystal"-ın ilk iki mövsümü Yaponiyada 13 Blu-ray boks-seti şəklində yayımlanmışdır. Hər cildə iki seriya daxil idi. Əvvəlcə məhdud nəşr yayımlanmışdır. Normal DVD və Blu-ray nəşrləri bir ay sonra — növbəti məhdud nəşrin yayımlanması ilə eyni tarixdə buraxılmışdır. İlk məhdud nəşr (Blu-ray) 15 oktyabr 2014-cü ildə satışa buraxılmışdır.

 Musiqi 

Anime serialı üçün musiqiləri Yasuharu Takanaşi bəstələyir. İlk mövsümdə iki parça mahnıdan istifadə olunmuşdur. Açılış mahnısı "Moon Pride", bağlanış mahnısı isə  adlanır. Hər iki mahnı Momoiro Clover Z musiqi qrupu tərəfindən ifa olunmuşdur. Üçüncü mövsüm üçün isə 4 parça mahnıdan istifadə olunur: 1 açılış mahnısı və 3 bağlanış mahnısı. Açılış mahnısı  mahnısının üç versiyası səsləndirilmişdir. Birinci versiya Etsuko Yakuşimaru, ikinci versiya Mitsuko Horie və üçüncü versiya Momoiro Clover Z tərəfindən oxunur. İlk bağlanış mahnısı olan "Eternal Eternity" () mahnısı Seylor Uran və Seylor Neptunun səsləndiriciləri Cunko Minagava və Sayaka Ohara ifa olunur. İkinci bağlanış mahnısı  Çibiusanın seyyusu Misato Fukuen tərəfindən oxunur. Üçüncü və sonuncu bağlanış mahnısı  Mamoru Çibanın səsləndiricisi Kenci Nocima tərəfindən ifa olunur.

"Moon Pride" sinqlının iki nəşri var. "Sailor Moon Edition" CD və Blu-raydan (4 trek), "Momoclo Edition" ancaq CD-dən (altı trek) ibarətdir. Anime serialının orijinal saundtrekinə Yasuharu Takanaşi tərəfindən bəstələnmiş 54 mahnı daxildir.

 Qəbul 
Anime serialının ilk seriyasını yayımlandığı ilk gündə Niconico-da 1 milyondan çox nəfər izləmişdir.

 İstinadlar 

 Xarici keçidlər 


Kateqoriya:2016-cı ilin anime serialları
Kateqoriya:2014-cü ilin anime ONA-ları
Kateqoriya:2015-ci ilin anime serialları
Kateqoriya:Manqalara əsaslanan anime serialları
Kateqoriya:Maho-şoco anime və manqaları
Kateqoriya:Sailor Moon
Kateqoriya:Uydurmada Ay
Kateqoriya:Toei Animation
Kateqoriya:Viz Media animeləri